De fjorten hold var opdelt i to grupper, hvor de syv hold mødtes alle-mod-alle (round robin-kampe), hvilket gav seks kampe til hvert hold. Vinderne og toerne af de to grupper gik videre til semifinalerne, mens de øvrige hold i gruppen spillede placeringskampe om de sekundære placeringer. Værtslandet Schweiz' hold med Peter Attinger som kaptajn vandt europamesterskabet ved at besejre Norge i finalen med 11-2. Det var schweizernes anden EM-titel i træk for mænd og den femte i alt – de fire første blev vundet i 1976, 1978, 1981 og 1983. Sølvmedaljerne gik som nævnt Skotland, mens bronzemedaljerne blev vundet af de forsvarende EM-sølvvindere fra Norge, som besejrede Vesttyskland med 9-1 i bronzekampen. Danmark blev repræsenteret af et hold bestående af Frants Gufler, Hans Gufler, Michael Sindt og Steen Hansen, som endte på sjettepladsen for andet år i træk.  Kvinder De 14 hold var opdelt i to grupper, hvor de syv hold mødtes alle-mod-alle (round robin-kampe), hvilket gav seks kampe til hvert hold. Vinderne og toerne i de to grupper gik videre til semifinalerne, mens de øvrige hold i gruppen spillede placeringskampe om de sekundære placeringer. Vesttysklands hold med Almut Hege som kaptajn vandt for første gang EM-titlen for kvinder ved at besejre de forsvarende mestre fra Sverige med 8-2 i finalen. Vesttysklands bedste EM-placering for kvinder indtil da var tredjepladsen i 1980. Sølvmedaljerne gik som nævnt til Sverige, som dermed vandt EM-medaljer for fjerde år i træk. Bronzemedaljerne blev for tredje år i træk vundet af Schweiz, som besejrede Italien med 8-6 i bronzekampen. Danmark blev repræsenteret af et hold fra Hvidovre Curling Club bestående af Helena Blach, Jette Olsen, Malene Krause og Lone Kristoffersen, som endte på femtepladsen.